**Ministru kabineta noteikumu projekta „Grozījumi Ministru kabineta 2015. gada 13. janvāra noteikumos Nr. 18 “Kārtība, kādā novērtē paredzētās darbības ietekmi uz vidi un akceptē paredzēto darbību””
sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Nav attiecināms |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekta „Grozījumi Ministru kabineta 2015. gada 13. janvāra noteikumos Nr. 18 “Kārtība, kādā novērtē paredzētās darbības ietekmi uz vidi un akceptē paredzēto darbību”” (turpmāk – Noteikumu projekts) un tā anotācija izstrādāti, lai pārņemtu Eiropas Parlamenta un Padomes 2014. gada 16. aprīļa direktīvas 2014/52/ES, ar ko groza direktīvu 2011/92/ES par dažu sabiedrisko un privātu projektu ietekmes uz vidi novērtējumu (turpmāk – Direktīva) prasības. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | *Pašreizējā situācija un problēmas*Kārtība, kādā piemērojams paredzētās darbības ietekmes uz vidi novērtējums (turpmāk – IVN) vai ietekmes sākotnējais izvērtējums (turpmāk – ISI) un kārtība, kādā tiek pieņemts paredzētās darbības akcepts noteikts Ministru kabineta 2015. gada 13. janvāra noteikumi Nr. 18 “ Kārtība, kādā novērtē paredzētās darbības ietekmi uz vidi un akceptē paredzēto darbību ” (turpmāk – Noteikumi Nr. 18). *Noteikumu projekta mērķis un būtība*Ar noteikumu projektu tiek izdarīti šādi grozījumi:Noteikts, kāda informācija jāsniedz ietekmes uz vidi novērtējuma ziņojumā, lai paredzētā darbība tiktu pilnvērtīgi aprakstīta un tiktu sniegts apraksts par tās ietekmi uz vidi. Paredzētās darbības ierosinātājām paredzētā darbība jāapraksta pēc iespējas agrāk, tas nozīmē, ka informācijas un datu vākšana ir jāsāk laicīgi, kā arī tā jāapkopo atbilstoši saņemtajai Vides pārraudzības valsts biroja (turpmāk – Birojs) izdota programmai, kuru izsniedz atbilstoši Noteikumiem Nr. 18. Izsniegtajā programmā Birojs iekļauj prasības ietekmes uz vidi novērtējuma ziņojuma sagatavošanai. Noteikumu projektā noteiktas konkrētas prasības ziņojumā paredzētās informācijas iekļaušanai, kas attiecās uz paredzētās darbības atrašanā vietu, jāraksturo ražošanas process, jānorāda prognozējamo atkritumu, smaku, trokšņu, jonizējošā starojuma, un citu paredzētās darbības izraisīto ietekmju veidu. Tāpat jāņem vērā paredzētās darbības vietas vides jutīgums un šīs vietas ģeogrāfiskās īpatnības raksturojošie faktori, tajā skaitā, bioloģiskā daudzveidība (īpaši aizsargājamās sugas, to dzīvotnes un īpaši aizsargājamie un Eiropas nozīmes biotopi atbilstoši Padomes 1992. gada 21. maija direktīvas 92/43/EEK par dabisko dzīvotņu, savvaļas faunas un floras aizsardzību I pielikumā minētajiem biotopiem. Jāraksturo paredzētās darbības izvēlētās alternatīvas, kā arī mijiedarbība ar citām tuvumā esošajām paredzētajām darbībām. Ziņojumā jānorāda risinājuma veidus un pasākumus, lai novērstu, nepieļautu vai mazinātu un, ja iespējams, atlīdzinātu paredzētās darbības būtisko nelabvēlīgu ietekmi uz vidi.*Par noteikumu projekta ietekmi uz vidi*Noteikumu projekts pozitīvi ietekmēs vidi, jo sabiedrībai tiks sniegta pamatota, un arī detalizēti aprakstīta informācija par paredzētās darbības iespējamo ietekmi uz vidi. Sabiedrības, uzņēmēja un arī iesaistīto institūciju interesēs ir iepazīties ar pilnvērtīgu novērtējumu par paredzētās darbības ietekmi uz vidi, lai nerastos situācijas, ka tiek apšaubīta paredzētās darbības ietekme. *Par noteikumu projekta ietekmi uz veselību*Noteikumu projekts paredz, ka ziņojumā par paredzētās darbības ietekmi uz vidi iekļauj informāciju, kurā noteikts, ka paredzētās darbības iespējama ietekme uz vidi jāapraksta kontekstā ar cilvēku veselību. *Par noteikumu projekta ietekmi uz uzņēmējdarbības vidi*Noteikumu projekts ietekmē uzņēmējdarbības vidi. Norādām, ka, galvenokārt, ietekmes uz vidi novērtējumu ziņojumus sagatavo komersanti paredzētās darbības ierosinātājam. Noteikumu projektā ir novērtēts, ka ar noteikumu projektu tiek paplašināts informācijas apjoms, kas jāiekļauj ziņojumā, tomēr jāņem vērā, ka informācijas detalizācijas pakāpe ir noteikta ar Direktīvas prasībām. |
| 3. | Projekta izstrādē iesaistītās institūcijas un publiskas personas kapitālsabiedrības | Vides aizsardzības un reģionālās attīstības ministrija (turpmāk – VARAM), Valsts vides dienests un Birojs. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Juridiskās, fiziskās un publiskās personas, kā arī iestādes, piemēram, Dabas aizsardzības pārvalde, kā arī kapitālsabiedrības – valsts akciju sabiedrība “Latvijas Valsts ceļi”:1) kurām piemērota ietekmes uz vidi novērtējuma procedūra; 2) kuras plāno paredzēto darbību, kurai būs nepieciešama ietekmes uz vidi novērtējuma procedūra. |
| 2. | Tiesiskā regulējuma ietekme uz tautsaimniecību un administratīvo slogu | Informācija, kuru jāiekļauj paredzētās darbības ietekmes uz vidi novērtējuma ziņojumā, tiek palielināta. Varētu atzīt, ka šajā gadījumā tiek palielināts administratīvais slogs kā komersantiem tā arī institūcijām, vienlaikus šī informācija ir noteikta Direktīvā, un katrai Eiropas Savienības dalībvalstij to ņem vērā. Jāatzīmē, ka arī vairākas lielās paredzētās darbības transporta nozarē vai arī enerģētikas nozarē var lūgt pieškirt Eiropas Savienības fondu atbalstu, kas nozīmē, ka šīs paredzētās darbības tiks pārbaudītas, kā arī analizēts ietekmes uz vidi novērtējuma ziņojums un tajā iekļautā informācija atbilstoši Direktīvai no Eiropas Savienības atbildīgo pārstāvju puses. Ietekmes uz vidi novērtējuma ziņojumu paredzētajai darbībai veic komersanti, kurus izvēlās paredzētās darbības ierosinātājs. Konkurence starp komersantiem, kas darbojas vides jomā un piedāvā ietekmes uz vidi novērtējuma pakalpojumu, ir novērojama, tajā pašā laikā jāņem vērā, ka paredzētās darbības atšķiras, jo piemēram derīgo izrakteņu ieguvei jāapraksta tikai tā informācija, kuru šīs darbības var ietekmēt, un lieli enerģētikas projekti tiks aprakstīti atbilstoši tās ietekmei, ko tā var radīt. Noteikumu projekts radīs pozitīvu ietekmi un vidi un cilvēku veselību, jo tiks sniegta plašāka un vispusīgāka informācija.  |
| 3. | Administratīvo izmaksu monetārs novērtējums | Administratīvās izmaksas ierosinātājam (ja ierosinātāja paredzētās darbības ietekmes uz vidi novērtējumu veic komersants), ja ietekmes uz vidi novērtējuma ziņojuma sagatavošanā iekļauj ziņojumā nepieciešamo informāciju:F - vidējā alga vispārējā vadības sektorā, stundas likme 4,21*euro*L – nepieciešamais laiks informācijas sagatavošanai) – 1000 stunda gadā N – subjektu skaits – 1 ierosinātājsb- informācijas sniegšanas biežums – 2017. gadā pabeigti 17 ietekmes uz vidi novērtējuma ziņojumi, kuriem Birojs ir izsniedzis atzinumuC = (f x l) x (n x b)C= (4,21 x 1000) x (1x17) = 71 570 *euro* |
| 4. | Atbilstības izmaksu monetārs novērtējums | Atbilstības izmaksas monetārs novērtējums ierosinātājam, ja ietekmes uz vidi novērtējuma ziņojuma sagatavošanā iekļauj ziņojumā nepieciešamo informāciju:F - vidējā alga vispārējā vadības sektorā, stundas likme 4,21*euro*L – nepieciešamais laiks informācijas sagatavošanai) – 1000 stunda gadā N – subjektu skaits – 17 ierosinātāj - 2017. gadā pabeigti 17 ietekmes uz vidi novērtējuma ziņojumi, kuriem Birojs ir izsniedzis atzinumu dažādiem ierosinātājiemb- 1 reize - informācijas sniegšanas biežums – C = (f x l) x (n x b)C= (4,21 x 1000) x (17x1) = 71 570 *euro* |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Noteikumu projektā tiek pārņemtas šādas Eiropas Savienības tiesību aktu ‑ direktīvu prasības:* Eiropas Parlamenta un Padomes 2011. gada 13. decembra direktīva 2011/92/ES par dažu sabiedrisku un privātu projektu ietekmes uz vidi novērtējumu (kodificētā redakcija) (turpmāk – Direktīvas 2011/92/ES).
* Eiropas Parlamenta un Padomes 2014. gada 16. aprīļa direktīva 2014/52/ES, ar ko groza Direktīvu 2011/92/ES par dažu sabiedrisku un privātu projektu ietekmes uz vidi novērtējumu (turpmāk - Direktīva 2014/52/ES).
 |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav |

|  |
| --- |
| **1. tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | * Eiropas Parlamenta un Padomes 2011. gada 13. decembra direktīva 2011/92/ES par dažu sabiedrisku un privātu projektu ietekmes uz vidi novērtējumu (kodificētā redakcija).
* Eiropas Parlamenta un Padomes 2014. gada 16. aprīļa direktīva 2014/52/ES, ar ko groza Direktīvu 2011/92/ES par dažu sabiedrisku un privātu projektu ietekmes uz vidi novērtējumu.
 |
| A | B | C | D |
| Direktīvas 2014/52/ES pielikumā 3. punktā izteiktais IV pielikums (Direktīvas 2011/92/ES IV pielikums) | Noteikumu projekta 1.2. un 1.3. apakšpunkts (noteikumu 34. punkts un 2. pielikums). | Pārņemts pilnībā | Noteikumu projekts stingrākas prasības neparedz. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | Projekts šo jomu neskar. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar. |
| Cita informācija | Pārējās Eiropas Parlamenta un Padomes 2011. gada 13. decembra direktīvas 2011/92/ES par dažu sabiedrisku un privātu projektu ietekmes uz vidi novērtējumu (kodificētā redakcija) prasības pārņemtas likumā “Par ietekmes uz vidi novērtējumu” un Ministru kabineta 2015. gada 13. janvāra noteikumos Nr. 18 “Kārtība, kādā novērtē paredzētās darbības ietekmi uz vidi un akceptē paredzēto darbību” un Ministru kabineta 2015. gada 27. janvāra noteikumos Nr. 30 “Kārtība, kādā Valsts vides dienests izdod tehniskos noteikumus paredzētajai darbībai”. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalība nodrošināta atbilstoši Ministru kabineta 2009. gada 25. augusta noteikumiem Nr. 970 “Sabiedrības līdzdalības kārtība attīstības plānošanas procesā”. Ieinteresētajām personām bija tiesības izteikt viedokli un sniegt rakstiskus priekšlikumus. |
| 2. | Sabiedrības līdzdalība projekta izstrādē | Noteikumu projekts 2018. gada 5. februārī ievietots VARAM tīmekļvietnē [www.varam.gov.lv](http://www.varam.gov.lv) , paziņojot par sabiedrības līdzdalības iespējam noteikumu projekta izstrādes procesā. |
| 3. | Sabiedrības līdzdalības rezultāti | Sabiedrības līdzdalības laikā tika sniegti redakcionāli komentāri, kas ņemti vērā. Papildināta noteikumu projekta un anotācijas redakcijas attiecībā uz klimata jautājumiem, kā arī veiktas atbilstošas izmaiņas rūpniecisko avāriju riska normatīvo aktu prasībām. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | VARAM, Birojs, Valsts vides dienests. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekta īstenošana tiks veikta esošo cilvēkresursu ietvaros. Saistībā ar noteikumu projekta izpildi nebūs nepieciešams veidot jaunas institūcijas vai likvidēt, reorganizēt esošās. |
| 3. | Cita informācija | Nav |

Vides aizsardzības un

reģionālās attīstības ministrs Kaspars Gerhards

Balka 67026916

sandija.balka@varam.gov.lv